google/wiki40b huggingface dataset:
Nedre magasin (Fredriksten)

Beskrivelse

Nedre magasin ligger nederst i husrekken som ellers består av Øvre magasin og Den gamle kommandantbolig i hovedfestningen, også kjent som Citadellet. Bygningen ligger rett innenfor Vestre kurtineport. Kommandant Huitfeldt fikk i 1664 bygget et tømret provianthus i festningen, men det viste seg snart å bli for lite, og det ble i 1682 gitt ordre om å bygge et nytt provianthus i stein. Arbeidet tok til i 1683, og det ble ferdigstilt i 1685. Bygningen består av to fulle etasjer og loft. Veggene er tykke gråsteinsmurer, innvendig er vegger og hvelvinger i pusset teglstein. Etasjeskiller er i tre, og bygningen var opprinnelig ikke bombesikret. Under beleiringen i 1718 ble bygningen provisorisk bombesikret, og i 1723-25 ble bygningen endelig bombesikret ved at det ble bygget hvelv mot loftet, samtidig som den ble forlenget med 30 alen. Opprinnelig hadde bygningen et høyt valmet tak, noe som kan sees på de opprinnelige tegningene. Etter brannen i 1826, ble taket gjenoppbygd som et lavere saltak. Taket er dekket med rød enkeltkrum teglstein.

Bruk

Bygningen var i bruk som provianthus fra 1685, og i 1692 var det innrettet tre melbinger og en grynbinge. I 1842 ble det rapportert at to rom i bygningen hadde hyller og ble brukt til oppbevaring av brød til garnisonen og fangene, de fire andre rommene ble brukt til å oppbevare korn og mel for bakeren og marketenterens varebeholdning. Senere ble det i 1880 oppbevart halm i bygningen, og fra rundt 1960 til 2001 ble bygningen brukt av Heimevernet til bl.a. lager, øvingslokale og skytebane.
Raindrops, Raindrops

Raindrops, Raindrops er et samlealbum med Karin Krog, utgitt i 2002.
Rumia

Rumia (tysk Rahmel, kasjubisk Rëmio) er en by i Kasjubia som idag ligger i voivodskapet Pommern i Polen og tidligere lå i Vest-Preussen. Den ligger ca. ti kilometer nordvest for Gdynia (Gdingen) og 30 milometer fra Gdańsk (Danzig), og har ca. 44 000 innbyggere.
Byen lå opprinnelig i Pomerellen og kjennes som Rumina fra 1220. Innbyggerne var kasjubere. Etter den andre freden i Thorn kom byen i 1466 i besittelse av den kongelige polske starosta i Puck. Byen ble sterkt ødelagt da den ble herjet av svenskene i 1627.
I 1772 kom byen under Preussen. Jernbanen kom til byen da jernbanestrekningen Stettin-Danzig ble åpnet i 1870. Fra 1874 ble Rahmel et distrikt i landkretsen Neustadt im Westpreußen, og bestod av landkommunene Rahmel, Sagorsch og Schmelz og godsdistriktene Johannisdorf og Rahmel. I 1912 ble godsdistriktet Johannisdorf innlemmet i landkommunen Rahmel.
Etter at Versaillestraktaten trådte i kraft som følge av første verdenskrig måtte Rahmel 10. januar 1920 avstås til Polen uten folkeavstemning, og fikk navnet Rumia.
Det ble åpnet en flyplass i Rumia i 1935, som hadde regelmessige ruter til Warszawa.
26. oktober 1939 ble området gjeninnlemmet i Tyskland. Landkretsen Neustadt im Westpreußen ble del av provinsen Danzig-Vestpreussen.
Ved slutten av annen verdenskrig ble så området igjen innlemmet i Polen.
Østre Grimevann

Fiske

Både Østre og Vestre Grimevann er kjent som gode fiskevann. I Østre Grimevann er de beste fiskeplassene først og fremst rundt øyene Grimeøya, Bjørkøya og Furuøya. I tillegg finnes det flere grunner rundt pumpehuset som var bra, men i dag er det vanskelig forhold der på grunn av mye skjebbe (lokalt navn på abbor). Det er riktignok tatt noen pene eksemplarer av disse de siste årene, men da på garn av grunneiere.
I deler av vannet finnes tildels stor ørret, men også mye småfisk. De biter både på småsluk, mark og flue.
Østre Grimevann munner i øst ut ved Heldalstem, videre til Lonestem og danner derfra Kaldvellelva.
Ludvig den fromme

Arving

Ludvig ble født mens hans far Karl den store drev krig i Spania i den karolinske villa Cassinogilum, 7 km fra sentrum av dagens by Poitiers, i henhold til kronikøren Einhard og en anonym biografi Vita Hludovici. Ludvig var den tredje sønnen til Karl den store med hans hustru Hildegard. Hans bestefar var kong Pipin den yngre.
Ludvig ble kronet som konge av Aquitaine som barn i 781 og sendt dit med regenter og et hoff. Karl den store opprettet en underkongedømme for å sikre grensene av sitt rike etter en destruktiv krig mot aquitaniere og baskere.
Ludvig var en av Karl den stores tre legitime sønner som overlevde barndommen. Han hadde en tvillingbror, Lothar, som døde som spedbarn. I henhold til frankisk skikk kunne Ludvig forvente å arve sin del av arven sammen med sine brødre, Karl den yngre, konge av Neustria, og Pipin, konge av Italia. I delingen av riket, Divisio Regnorum, i 806, hadde Karl den store utpekt Karl den yngre som sin etterfølger som keiser og hovedkonge med styre over hele det frankiske riket med Neustria og Austrasia, mens han ga Pippin jernkronen til Lombardia, som var en besittelse som Karl den store hadde ved erobring. Til Ludvigs kongedømme  Aquitaine la han til Septimania, Provence, og deler av Burgund (grovt sett de sørøstlige delene av dagens Frankrike). Imidlertid døde Ludvigs brødre før ham; Pippin i 810 og Karl den yngre i 811, og Ludvig var den eneste gjenværende som ble kronet som samkeiser med Karl den store i 813. Ved sin fars død i 814 arvet han hele det frankiske riket og alle dets besittelser, med unntak av Italia, som forble under det frankiske rike, men under direkte styre av av Ludvigs nevø Bernard, sønn av Pippin.
Kjønnsnøytralt pronomen

Kjønnsnøytralt pronomen er en del av kjønnsnøytralt språk, og brukes når en person som omtales ikke er definert for kjønn, eller om det ikke er ønskelig å definere det. Bruken av kjønnsbestemte og -nøytrale pronomen og andre ordklasser varierer mellom ulike språk. I moderne norsk bruker mange hen som en nøytral variant av han og hun etter mønster fra svensk, mens finsk, samisk, muntlig kinesisk og flere andre språk ikke skiller på kjønn i det hele tatt i denne typen personlig pronomen.

På norsk

Norsk har flere etablerte kjønnsnøytrale pronomen, blant annet «vedkommende» for entallsbruk, og «man», «en» eller «den».

Nyord

De fleste kjønnsnøytrale pronomene som er foreslått, baserer seg på de eksisterende pronomene «han» og «hun»: Man beholder konsonantene h-n og erstatter vokalene a/u med en annen vokal, for eksempel hen, hin, hyn eller høn. Et annet forslag er å bruke både a og u: haun. Avhengig av hvordan disse pronomene er foreslått brukt, vil de ha forskjellige implikasjoner for bruk.
Transpersonen Esben Esther Pirelli Benestad, som beskriver seg som «kvinne og far til to barn», ønsker helst å bli referert til som hin. For Benestad er dette et pronomen som oppløser kjønnskategoriene, og gjør det mulig å plassere seg i en tredje kategori, «som verken mann eller kvinne...» (Eva S. Braaten) Flere innen bevegelsen for transpersoner mener at pronomen ikke er begrenset til kjønn, det vil si at noen transkjønnede person som identifiserer seg som mann eller kvinne, har også etter eget valg valgt å bruke nøytrale pronomen. 
Et tredje bruksområde for et kjønnsnøytralt pronomen er for å beskrive Gud: I de monoteistiske religionene brukes vanligvis det maskuline pronomenet «han» for å referere til Gud, men det er ikke gitt at dette er det mest dekkende.

På esperanto

Esperanto har intet universalt akseptert kjønnsnøytralt pronomen, men det er flere forslåtte. Zamenhof foreslo å bruke ĝi (den). Andre mener at man skal bruke ord som tiu (denne eller den) eller oni (man eller en eller en selv). Nok et forslag er nyordet ŝli, som på en måte skulle kombinere ŝi (hun) og li (han), men det har vært motstand mot å innføre nye former i en normalt lukket ordklasse som pronomenene.
Malpaso Productions

Historie

Navnet Malpaso er hentet fra en bekk sør for Carmel i California, hvor Eastwood har oppholdt seg det meste av sitt liv. Navnet «Malpaso» er spansk for «feilsteg». Da Eastwood takket ja til rollen i Man with No Name, fortalte hans agent ham at det var et «feilsteg» for hans karrière. Etter at Dollars Trilogien ble en suksess og Eastwood bestemte seg for å opprette sitt eget produksjonsselskap, syntes han «Malpaso» ville være et passende ironisk navnevalg.
Selskapet er kjent for sin effektiviet. Deres filmer filmes på mye kortere tid enn hos de fleste andre produksjonsselskaper.
Göteborg havn

Historie

De nåværende havneanleggene har stort sett vokst fram siden 1850-årene.
Baskemölla

Baskemölla er et småsted i Simrishamn kommune i Skåne län i Sverige. Det ligger cirka fem kilometer nord for Simrishamn. Baskemölla var regnet som tettsted fram til 2005, og hadde da 238 innbyggere, men i 2010 var andelen fritidshus blitt for høyt til at stedet kunne bli regnet som tettsted.
Baskemölla tilhørte opprinnelig Gladsax kommune og ble municipalsamhälle i 1889. Ved kommunereformen i 1952 ble Gladsax innlemmet i Simrishamn kommune, samtidig som municipalsamhället ble oppløst.

Næringsvirksomhet

Fisket har utspilt sin rolle etter at det hadde sin storhetstid fra begynnelsen av 1900-tallet til slutten av 1960-årene. Turismen har etter hvert blitt den viktigste næringen. Den pittoreske bebyggelsen har gjort stedet populært blant turister, og mange hus er kjøpt av sommerturister..
Generell lineær modell

Bruksområder

En generell lineær modells bruksområde kan for eksempel fremkomme i analysen av hjernescanninger i forskningseksperimenter, hvor  inneholder data fra hjernescannere og  inneholder eksperimentelle designvariabler og -forvekslinger. Den er vanligvis testet univariat, og er ofte henvist til som statistisk parameterkartlegging.
Elvis' Gold Records Volume 5

Elvis' Gold Records Volume 5 er et samlealbum med Elvis Presley, utgitt i mars 1984. Albumet ble tilgjengelig på CD i 1997.
Nordfjorden (Gildeskål)

Nordfjorden er en fjord i Gildeskål kommune i Nordland. Fjorden er en fortsettelse av Beiarkjeften, en fjordarm av Saltfjorden, og ligger på østsida av Sandhornøya. Fjorden har innløp mellom Mulnesodden i vest og Rønneset i øst og strekker seg 8 kilometer sørover til Røssnesodden i botn av fjorden. Sør for Røssnesodden går Holmsundfjorden videre sørover, mens Beiarfjorden går østover.
På vestsida av fjorden ligger bygdene Ertenvåg og Nygård. Fv474 ligger på østsida av fjorden, mens Fv472 går på vestsida.
Direktøren for det hele

Handling

Da Ravn startet sitt IT firma oppfant han en direktør for å ta de store og ubehagelige beslutninger, men en dag, da han skal selge firmaet til noen islendinger insistere de på å møte direktøren. Så Ravn leier en ikke særlig suksessfull skuespiller, Kristoffer, til å spille Direktøren for det hele. Siden Ravn selv har latet som om at han var direktøren ved å sende mailer til de ansatte har de alle sammen ting å gjøre opp med ham...

Regler

Kamerainnstillinger og -bevegelser er datastyrt, et estetisk prinsipp regissøren kaller automavision.
Timothy's Monster

Timothy's Monster er et musikkalbum med Motorpsycho, utgitt i 1994.
Blank-Ola

Blank-Ola eller Ola Tolleivsson Uppsata  (født ca. 1668 eller 1669 Ål i Hallingdal, død 1724 Hovet i Hol) var en kjent handelskar og kjempekar frå Ål i Hallingdal. Han var født på gården Uppsata i Ål rundt 1668 eller 1669 og døde på Villand, Hovet i Hol i 1724.

Liv og virke

Ola var sønn av Tolleiv Olsson Skjerveim, som tok gården Uppsata etter sin far rundt 1673. Da faren døde, fulgte Ola med moren til gården Myro, og ble en periode kalt Ola Myre. Etter dette bodde han en stund på Hamarsbøen før han giftet seg med Ragnhild Ellingsdotter Villand, datter av bygdehøvdingen Elling Nilsson Villand. Ola satt på Villand til han døde.
Ola gikk med store sølvspenner i skoene, lange knapperader av sølvknapper i kortbukse og trøye, sølvring i halsen, og en gild hattesølje. På grunn av alt dette sølvtøyet fikk han tilnavnet Blank-Ola, forteller kildene. En kilde forteller ógså at han handlet med sølv. I skiftet etter ektefellen Ragnhild på Villand ble det regnet opp uvanlig mye sølv etter ham.
Blank-Ola handlet over fjellet til Vestlandet, og stoppet ofte på Kløkk. Der står det en stein etter han, der han pleide sitte og skrive kjøpebrevene sine, med initialer og årstallet 1711. Slik var Ola rikere enn mange i Hallingdal på den tiden. På Kløkk samlet han hester, og drev dem vestover til blant annet Sogndal og Lærdal.

Sagnet om neveslaget

I Sogndal kom Ola ut for det han er mest kjent for. De fleste fortellinger om Ola minnes neveslaget i Sogn. Rikard Berge gjengir det slik:
«I Sogndal kom ei kjempe og vilde gjeva han stryk. Men Ola slo ihel kjempa på flekken. Sume seier han berre svimeslo han. Skrivaren la i ei bot på tre tjuge. «Nu mener jeg vi skal få knapperne ut av bukserne og spænderne av skoene på Blank-Ola!» sa skrivaren. Ola la upp pengane som ingenting var. «Ko kåsta ait nevaslag?» seier han. «Ti daler, min mann,» sa skrivaren. Ola svarpa skrivaren under bordet, gjorde hallingkast. «Enno sita spennudn` i skodno å knappadn i klæo på`o Blank-Ola!» sa han, drog so heim, tente halvfjorde tjuge den gongen.»
Noen varianter har også med replikkvekslingen mellom Ola og skriveren:
«Ko kosta ait nevaslag? spurde Ola.
Tie dalar, min mann, svara skrivaren.
Kann`n slå kem`n vil då? spurde Ola.
Ja, sa skrivaren, og Ola slo skrivaren ende ned.»
Lars Reinton fører bevis for at hendelsen er best tidfestet til Blank-Ola, selv om fortellingen er knyttet til mange andre kjempekarer, fra Lista til Gudbrandsdalen.

Ettermæle

Det verserte lenge mange sagn om Blank-Ola. Han var så viden kjent at folk fortsatte å fortelle om han i lange tider etter 
at han var død. På bygdetunet i Ål ble sagnet om neveslaget gjengitt som spel, med ledende dansere frå Ål, i nyere tid.
Ola har mange etterkommere i Hallingdal.
CBeebies

CBeebies er en britisk TV-kanal, eid av BBC. kanalen retter seg mot barn under fire år. Den sender fra 06.00 til 19.00. Den deler sendeplass med BBC Four, som sender om kvelden og deler av natta. Kanalen ble startet 11. februar 2002 og sender i dag et tre-timers radioprogram (CBeebies Radio) på radiokanalen BBC 7 i tillegg til sendetiden på TV-kanalen.
Ekspertrådet i Iran

Ekspertrådet i Iran (مجلس خبرگان på persisk) er et kongress-lignende råd som velger den øverste leder og etterser hans aktiviteter. Navnet kommer av at alle medlemmene er påkrevd å være eksperter i Fiqh, for å kunne bedømme aktivitetene til den øverste lederen og forsikre seg om at det ikke bryter islamske regler.
Rådet samles hver sjette måned, og medlemmene er valgt av offentligheten for åtte år om gangen. Kandidatene må godkjennes av vokterrådet. For tiden er gjennomsnittsalderen til medlemmene på over 60 år, som resulterer i mange valg mellom periodene.
Møtene og notatene fra møtene til rådet er konfidensielle.
Rådet blir ledet av Hashemi Rafsanjani, som ble valgt i september 2007.
I 2007 var de fleste medlemmene i rådet konservative, derfor er rådet ofte regnet som en trussel mot den pågående reformist-bevegelsen.
Brunei under VM i friidrett 2017

Resultater

(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Hans den eldre

Historie

Han var nest eldste sønn av kong Frederik I og Sophie av Pommern, og ble oppdratt på Gottorp, hvor Frederik for det meste holdt hoff. Han fikk en pommersk magister, Peter Svave, som lærer. Denne hadde studert i Wittenberg og var en ivrig lutheraner. Kongen oppdaget imidlertid at Svave hadde mange talenter, og begynte å bruke ham som sendebud til fremmede fyrster. Han ble derfor erstattet av magister Hermann Bonne, som også var en venn av reformasjonen.
Etter Frederik Is død i 1533 ble Hans fremmet som kongekandidat av det katolske parti som Hans II, men det var brorens protestantiske linje som seiret. I 1533 lot Christian III seg selv og sine to mindreårige halvbrødre, Hans og Adolf hylle som hertuger av Slesvig-Holsten.
I perioden 1536-42 oppholdt Hans seg ved hoffet i Preussen.
Ved arvedelingen av hertugdømmene i 1544 mellom Frederik Is sønner fikk Hans Haderslev, Tørning, Tønder og Rendsborg amter, Løgumskloster samt øyene Rømø, Sild, Før og Nordstrand samt Femern. Ved erobringen av Ditmarsken i 1559 fik Hans den mitterste del av bonderepublikken. Fra slutten av 1550-årene la han sin hovedresidens til Haderslev hvor han oppførte Hansborg.

Død

Han døde natten mellom den 1. og 2. oktober 1580 på Hansborg. Liket hans ble værende på slottet til hen i februar 1581, hvor det ble fraktet til Slesvig domkirke. Et stort opptog med blant annet 75 prester, fulgte ham til det siste hvilested. Likkisten ble båret av 18 adelsmenn, og omgitt av 32 medlemmer av ridderskapet, som bar store vokslys med våpenskjold. Etter liktalen, som ble holdt av superintendenten Paul von Pitzen, ble liket nedsatt i en nyinnrettet begravelse, ved siden av farens, kong Frederik Is kiste.
Han giftet seg aldri og etterlot seg heller ingen arvinger. Derfor ble hans landområder etter hans død delt mellom Frederik II som fikk Haderslev og Tørninge amter samt Rømø, og hertug Adolf som overtok Tønder amt, Femern samt de øvrige vesterhavsøyene. Men overtakelsen foregikk ikke uten gnidninger. Adolf, som eneste nære slektning, mente at retten til det hele tilfalt ham, hvilket kong Frederik ikke var enig i. Det kom dog til forlik ved hjelp av fyrstelige forhandlere som hadde vært med under de tidligere forhandlinger i Odense.

Ettermæle

Hans var kjent som en god administrator, og han interesserte seg bl. a. for skole- og hospitalsvesenet. Betydelige levn fra administrasjonen er bevart og utgitt som De Hansborgske Registranter og De Hansborgske Domme. Han skal ha hatt et velvillig vesen med stor gudsfrykt og med omhu for kirker. Han har lagt navn til sommerfestivalen i Haderslev Hertug Hans Festival, og til bryggeriet Fuglsangs Hertug Hans Pilsner.
Xi'an (Mudanjiang)

Xi'an (kinesisk: 西安区; pinyin: Xī'ān Qū) er et bydistrikt i byprefekturet Mudanjiang i provinsen Heilongjiang i Folkerepublikken Kina. Det har et areal på 325 km² og teller 210 000 innbyggere (2004).
Aderpasini

Utseende

Middelsstore, gråbrunt-spraglete trebukker. Antennene er noe lengre enn kroppen. Pronotum har en kraftig, butt pigg midt på sidekanten.

Utbredelse

Gruppen er utbredt i Afrika.
Castro Pretorio

Castro Pretorio er en bydel (rione) i Roma. Castro Pretorio er området foran og rundt jernbanestasjonen.
Bydelen har navn etter kasernene til Pretorianergarden, som ble anlagt her på keiser Tiberius' tid. Også seinere beholdt området sitt militære preg. Etter Italias samling er store deler av Castro Pretorio blitt boligkvarterer.
Mitsubishi Galant

*Galant VR-4

- finnes det opptil flere modeller av. VR-4 var toppmodellen blant Galant, og alle versjonene hadde en turbo som gjorde at to-liters motorene ytet godt over 200HK. Den første ble født som en følge av Mitsubishi's forsøk på å hevde seg i toppeliten innenfor rally-sporten. Dette klarte de med opptil flere seire.
Etter en stund ble VR-4 RS introdusert til verden, med sterkere og kraftigere motor. Det ble dessuten laget en VR-4 Monte Carlo Edition, som ikke har noen nevneverdige oppgraderinger i forhold til VR-4 RS, utenom noen interiør detaljer.
Galant VR-4 Evolution ble den endelige toppmodellen. VR-4 Evo skulle bli fødselen til en verdenskjent "guttedrøm-bil", med andre ord har den idag blitt legendarisk kjent som motoren som ble brukt i hele tre generasjoner av Mitsubishi Lancer Evolution.

   **ZR-4 har nøyaktig de samme spesifikasjonene som VR-4, eneste forskjellen var at ZR-4 fikk et annet navn for å kunne gjenkjennes som combi-coupé.
Nabonidus-krøniken

Nabonidus-krøniken beskriver kong Nabonidus' regjeringstid; han var den siste av kongene av det nybabylonske rike, og regjerte i 17 år.
Krøniken er overlevert i kileskrifttekst på en leirtavle. Den ble ervervet av British Museum (Inv. Nr. ME 35382) i 1879 ved en kunsthandel med det greske import/eksport-firmaet Spartali & Co, med hovedkvarter i Smyrna og forhandlere flere steder i England. Tavlens nøyaktige herkomst er ikke kjent, men det antas at den stammer fra Babylons ruiner.
Krøniken omhandler da Babylon ble erobret av den persisk-akamenidiske kong Kyros den store, og går frem til begynnelsen av Kyros' sønn Kambyses' regjering, perioden fra 556 f.Kr. til en gang etter 539 f.Kr. Den gir en samtidig skildring av hvordan Kyros kom til stor makt, og er hovedkilden til kunnskap om denne perioden; Amélie Kuhrt beskriver krøniken som «the most reliable and sober [ancient] account of the fall of Babylon.»
Tavlen er nokså stor, 140 mm bred og 140 mm lang, men er ganske skadet med bunn og det meste av venstre side borte. Tksten består av to spalter på hver side, og var opprinnelig på ca 300-400 linjer. Det som består er svært fragmentarisk; ikke mye mer enn 75 tekstlinjer er fortsatt leselige. De manglende delene er det meste av første og fjerde spalte, og bunnen av annen og toppen av tredje også borte. Det synes å ha vært en kolofon nederst; den er også for det meste borte.
Krøniken er muligens kopiert av en skriver under seleukidetiden (4.-1. århundre f.Kr.) men den opprinnelige tekst var sannsynligvis fra sent 6. eller tidlig 5. århundre. Likhetstrekk med Nabonassar til Shamash-shum-ukin-krøbiken, en annen av de babylonske krøniker, gjør at man kan anta at samme skriver er ansvarlig for de begge . I så fall er den fra regjeringstiden til Darius I av Persia (c. 549 –486 f.Kr). Selv om skriften er av god standard, var kopieringen ikke fullkommen og en rekke feil er tydelige i skriften.
Hydrogenatom

Hydrogenatomet (H-atomet) er det enkleste av alle atomer i det periodiske systemet hvor det har første plass. Det utgjør det kjemiske elementet hydrogen, og er det mest utbredte grunnstoff i Universet.  Atomet består av et  elektron som er bundet til et proton.
Denne bindingen  kan ikke forstås i klassisk fysikk, men krevde en ny kvanteteori. Egenskapene til H-atomet kunne dermed forklares på en stadig mer presis måte fra konstruksjonen av den første modellen til Niels Bohr i 1913 til etableringen av moderne kvantemekanikk i 1925. På den måten ga forståelsen av hydrogenatomet grunnlaget for å forstå alle andre atomer og molekyl. I dag utgjør dette en mer generell atomfysikk som igjen er en sentral del av kjemi og mange grener av moderne teknologi.
Under normale forhold forekommer ikke hydrogen i atomær form da det er sterkt reaktivt og vil danne hydrogenmolekyl H₂  eller binde seg til andre grunnstoff. Men i Universet kan det forekommer fritt og er viktig i kosmologisk sammenheng gjennom observasjon av hydrogenlinjen.
Atomkjernen til hydrogenatomet kan i tillegg til et proton også inneholde et eller to nøytron og dermed danne henholdsvis deuterium eller tritium. Disse er isotoper til det vanlige ¹H-atomet og betegnes ofte ved symbolene ²H og ³H. Mens deuterium er stabilt og finnes i form av tungtvann, er tritium ustabilt og kan kun produseres på kunstig vis. Begge isotopene er viktige for kjernefysiske våpen basert på fusjon.